Horúčky u dieťaťa pri antibiotikách
Dobrý deň, dcéra má od pondelka 40 teploty, boli sme u dr., crp 40. Dostala antibiotiká xorimax 500mg. Teraz jej idem podať 5 liek. Teplotu má neustále vysokú. Okolo 40. Paralen a nurofen striedam. Zábaly a podobne tiež robím. Ako ďalej? Ďakujem
Dobrý deň.
Ďakujeme za Vašu otázku.
Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pokiaľ po 3 dňoch liečby antibiotikami nedošlo k akémukoľvek zlepšeniu stavu, resp. pozorujte zhoršenie, je potrebné opätovne vyhľadať lekára a informovať ho o danej skutočnosti.
Na zmiernenie horúčky odporúčam naďalej kombinovať uvedené antipyretiká, pričom je potrebné dávkovať ich podľa hmotnosti dieťaťa. Súčasne je potrebné zabezpečiť dostatočný príjem tekutín. Dôležité je piť pravidelne aj v prípade, že dieťa nemá pocit smädu, pretože horúčka môže znižovať pocit smädu, ale telo potrebuje vodu, aby zvládlo infekciu a znížilo telesnú teplotu.
Prajem pekný zvyšok dňa.
S pozdravom
Mgr. Barbora Bičanovská